Notarius lavozimiga tayinlash boʻyicha tanlov oʻtkazish tartibi toʻgʻrisidagi nizomni tasdiqlash haqida
(order, 2019-01-05)

Oʻzbekiston Respublikasining “Adliya organlari va muassasalari faoliyati takomillashtirilishi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi Qonuni (Oʻzbekiston Respublikasi qonun hujjatlari toʻplami, 2010-y., 37-son, 313-modda) va Oʻzbekiston Respublikasi Prezidentining 2011-yil 23-avgustdagi PQ-1602-son “Oʻzbekiston Respublikasi Adliya vazirligi faoliyatini yanada takomillashtirish chora-tadbirlari toʻgʻrisida”gi qaroriga muvofiq buyuraman: 1. Notarius lavozimiga tayinlash boʻyicha tanlov oʻtkazish tartibi toʻgʻrisidagi nizom ilovaga muvofiq tasdiqlansin. 2. Mazkur buyruq davlat roʻyxatidan oʻtkazilsin va Idoraviy meʼyoriy hujjatlarni davlat roʻyxatidan oʻtkazish boshqarmasi (B. Boliyev) Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining davlat reyestriga tegishli yozuv kiritsin. 3. Qonun hujjatlarini turkumlash va huquqiy axborot boshqarmasi (S. Nuriyev) va Notariat, FHDY va advokatura boshqarmasi (D. Yakubova) ushbu normativ-huquqiy hujjatni oʻn kun muddat ichida barcha manfaatdor shaxslarga yetkazilishi va “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 4. Mazkur buyruq 2011-yil 1-yanvardan boshlab kuchga kiradi. 5. Mazkur buyruq ijrosini nazorat qilish vazir oʻrinbosari E. Kanyazov zimmasiga yuklansin. Mazkur Nizom “Notariat toʻgʻrisida”gi Oʻzbekiston Respublikasi Qonunining (Oʻzbekiston Respublikasi Oliy Majlisining Axborotnomasi, 1997-y., 2-son, 42-modda) 15-moddasiga muvofiq notarius lavozimiga tayinlash boʻyicha tanlov (bundan keyingi oʻrinlarda tanlov deb yuritiladi) oʻtkazish tartibini belgilaydi. 1. Tanlov Oʻzbekiston Respublikasi Adliya vazirligi huzuridagi Oliy malaka komissiyasi (bundan keyingi oʻrinlarda komissiya deb yuritiladi) tomonidan oʻtkaziladi. Tanlov oʻtkazishni tashkiliy-texnik jihatdan taʼminlash maqsadida komissiyaning ishchi organi faoliyat yuritadi. Ishchi organning shaxsiy tarkibi Oʻzbekiston Respublikasi Adliya vazirligi Kadrlar boshqarmasi hamda Notariat, advokatura va FHDY organlari boshqarmasining soha boʻyicha masʼul xodimlari orasidan shakllantiriladi va komissiya raisi tomonidan tasdiqlanadi. Ishchi organ oʻz faoliyatini komissiya raisining rahbarligida amalga oshiradi. 2. Tanlov notarius lavozimi boʻsh boʻlgan taqdirda yoki qoʻshimcha (yangi) notarius lavozimi taʼsis etilganda oʻtkaziladi. Notariusning homiladorlik va tugʻish taʼtillariga, shuningdek, bolalarni parvarishlash taʼtillariga chiqishi munosabati bilan notarius lavozimi vaqtincha boʻshagan hollarda tanlov oʻtkazish mazkur Nizom 281-bandining ikkinchi xatboshisida belgilangan tartibda amalga oshiriladi. 3. Komissiya majlisining bayonnomalari har bir notarius lavozimi uchun alohida yuritilishi mumkin. 4. Qoraqalpogʻiston Respublikasi va viloyatlar boʻyicha notarius lavozimi boʻshagandan (vaqtincha boʻshagandan) keyin tegishlicha Qoraqalpogʻiston Respublikasi Adliya vazirligi va viloyatlar adliya boshqarmalari (bundan keyingi oʻrinlarda adliya boshqarmalari deb yuritiladi) bu haqda buyruq chiqarilgan kunning ertasidan kechiktirmay Oʻzbekiston Respublikasi Adliya vazirligini (buyruqni ilova qilgan holda) xabardor qiladi. Toshkent shahri boʻyicha notarius lavozimi boʻshagandan (vaqtincha boʻshagandan) keyin Oʻzbekiston Respublikasi Adliya vazirligining Kadrlar boshqarmasi bu haqda buyruq chiqarilgan kunning ertasidan kechiktirmay Notariat, advokatura va FHDY organlari boshqarmasini (buyruqni ilova qilgan holda) xabardor qiladi. Xabarnoma olingan yoki qoʻshimcha (yangi) notarius lavozimi taʼsis etilgan kundan boshlab yetti kun ichida ishchi organ tomonidan markaziy ommaviy axborot vositalarida, tegishli adliya boshqarmasi orqali mahalliy ommaviy axborot vositalarida, shuningdek Oʻzbekiston Respublikasi Adliya vazirligi va tegishli adliya boshqarmasining rasmiy veb-saytida tanlov oʻtkazish toʻgʻrisida eʼlon beriladi, mazkur Nizom 2-bandining ikkinchi xatboshisida nazarda tutilgan hollar bundan mustasno. Tanlov oʻtkazish toʻgʻrisidagi eʼlonda quyidagilar koʻrsatilishi lozim: notarius lavozimiga tanlov oʻtkazilayotgan davlat notarial idorasining nomi; tanlovda ishtirok etuvchilarga qoʻyiladigan talablar. Ushbu talablar mazkur Nizomning 6-bandiga muvofiq eʼlon qilinadi; tanlovda ishtirok etish uchun taqdim etiladigan hujjatlar va ularni taqdim etishning oxirgi sanasi. Bunda hujjatlarni taqdim etish muddati kamida bir oy etib belgilanadi; tanlov oʻtkazish joyi va ayrim hollarda tanlov oʻtkazish sanasi. Tanlov oʻtkazish toʻgʻrisidagi eʼlon qoʻshimcha ravishda markaziy va mahalliy televideniye, radio hamda internet tarmogʻi orqali berilishi mumkin. 42. Adliya boshqarmalari tomonidan stajirovka oʻtagan va malaka imtihonini topshirgan shaxslarning hisobi yuritiladi hamda har chorak yakunidan keyingi oyning 10-sanasiga qadar ishchi organga mazkur Nizomning 1-ilovasiga muvofiq shakldagi Stajirovka oʻtagan va malaka imtihonini topshirgan shaxslar haqida maʼlumot taqdim etiladi. 5. Bitta notarial idoraning ikki yoki undan ortiq notarius lavozimlariga tanlovlar komissiyaning alohida majlislarida oʻtkaziladi. 6. Tanlovda yigirma besh yoshdan kichik boʻlmagan, oliy yuridik maʼlumotga, yuridik mutaxassislik boʻyicha kamida uch yil muddatli ish stajiga ega boʻlgan, shu jumladan davlat notarial idorasida kamida ikki yil muddatli stajirovkani oʻtagan, malaka imtihonini topshirgan Oʻzbekiston Respublikasi fuqarosi ishtirok etishi mumkin. Bunda, sudyalik lavozimida kamida besh yil ishlagan yoxud notarial faoliyatga rahbarlikni amalga oshiruvchi va ushbu faoliyatni nazorat qiluvchi lavozimlarda kamida uch yil ishlagan shaxslar davlat notarial idorasida bir yil muddatli stajirovkani oʻtagan boʻlishi lozim. Malaka imtihonini topshirgan, lekin notarius lavozimida uch yil mobaynida ishlamagan fuqaro malaka imtihonini qayta topshirganidan keyin tanlovda ishtirok etish huquqiga ega boʻladi. Quyidagilar tanlovda ishtirok etishi mumkin emas: belgilangan tartibda muomalaga layoqatsiz yoki muomala layoqati cheklangan deb topilgan shaxs; qasddan sodir etgan jinoyati uchun sudlanganlik holati tugallanmagan yoki sudlanganligi olib tashlanmagan shaxs; oʻz kasbiy faoliyatiga mos kelmaydigan qilmishlar sodir etganligi uchun notarius, advokat, tergovchi, prokuror, sudya yoki huquqni muhofaza qiluvchi organlarning boshqa xodimi sifatidagi vakolati belgilangan tartibda tugatilgan shaxs. 7. Tanlovda ishtirok etish istagini bildirgan shaxs (bundan keyingi oʻrinlarda talabgor deb yuritiladi) Oʻzbekiston Respublikasi Adliya vazirligiga bevosita yoki tegishli adliya boshqarmasi orqali quyidagi hujjatlarni taqdim etadi: komissiya nomiga ariza; pasport nusxasi; belgilangan shaklda toʻldirilgan shaxsiy varaqa; mehnat daftarchasi (nusxasi olinib, asli qaytariladi) yoki uning ish joyida tasdiqlangan nusxasi; oliy yuridik maʼlumot toʻgʻrisidagi diplom (nusxasi olinib, asli qaytariladi). Agar talabgor adliya organlari tizimida ishlayotgan boʻlsa, ushbu bandning toʻrtinchi — oltinchi xatboshilarida nazarda tutilgan hujjatlar taqdim etilishi talab etilmaydi. Ishchi organ tomonidan talabgorning malaka imtihonini topshirganligi, shuningdek malaka imtihonini topshirgan, lekin notarius lavozimida uch yil mobaynida ishlamaganligi sababli malaka imtihonini qayta topshirganligi haqidagi malaka komissiyasi (qonun hujjatlarida nazarda tutilgan hollarda komissiya)ning qaroridan koʻchirma tegishli adliya boshqarmalari yoki Oʻzbekiston Respublikasi Adliya vazirligi Notariat, advokatura va FHDY organlari boshqarmasidan olinadi. 8. Talabgorlar tomonidan adliya boshqarmasiga mazkur Nizomning 7-bandida nazarda tutilgan hujjatlar toʻliq topshirilishi kerak. Hujjatlarning toʻliq topshirilishini taʼminlaydi. Hujjatlar ularni taqdim etishning oxirgi sanasigacha qabul qilingan boʻlishi lozim. Hujjatlar adliya boshqarmasiga topshirilgan taqdirda, ular qabul qilingan kunning ertasidan kechiktirilmay tegishli adliya boshqarmasi tomonidan Oʻzbekiston Respublikasi Adliya vazirligiga yuboriladi va devonxonada roʻyxatdan oʻtkaziladi. 9. Oʻzbekiston Respublikasi Adliya vazirligiga kelib tushgan har bir talabgorning hujjatlari ishchi organ tomonidan alohida oʻrganib chiqiladi. Talabgorni tanlovda ishtirok etishini rad etishga asoslar mavjud boʻlsa, ishchi organ tomonidan bu haqda xulosa tuziladi. Mazkur xulosa komissiya raisi tomonidan tasdiqlanadi. Barcha talabgorlarning hujjatlarini oʻrganish natijalariga koʻra, ishchi organ tomonidan tanlov oʻtkazish toʻgʻrisida yoki tanlov oʻtkazishga qayta eʼlon berish toʻgʻrisida xulosa tuziladi va u komissiya raisi tomonidan tasdiqlanadi. Tanlov oʻtkazish toʻgʻrisidagi xulosada tanlov oʻtkaziladigan sana koʻrsatib oʻtilishi lozim, agar tanlov oʻtkazish toʻgʻrisidagi eʼlonda tanlov oʻtkaziladigan sana koʻrsatilmagan boʻlsa. 10. Quyidagi hollarda ishchi organ tomonidan tanlov oʻtkazishga qayta eʼlon berish toʻgʻrisida xulosa tuziladi: tanlovda ishtirok etish uchun birorta ham talabgor boʻlmasa; tanlovda ishtirok etish uchun faqatgina bitta talabgor tomonidan hujjatlar taqdim etilgan boʻlsa, mazkur Nizomning 11-bandida nazarda tutilgan holatlar bundan mustasno; tanlovda ishtirok etish uchun taqdim etilgan hujjatlarni koʻrib chiqish natijalariga koʻra barcha talabgorlarga tanlovda ishtirok etish rad etilgan boʻlsa; tanlovda ishtirok etish uchun taqdim etilgan hujjatlarni koʻrib chiqish natijalariga koʻra faqatgina bitta talabgor tanlovda ishtirok etishga qoʻyilgan boʻlsa, mazkur Nizomning 11-bandida nazarda tutilgan holatlar bundan mustasno; mazkur Nizomda belgilangan boshqa hollarda. Tanlov oʻtkazishga qayta eʼlon tegishli xulosa komissiya raisi tomonidan tasdiqlangan kundan boshlab yetti kun muddat ichida berilishi lozim. Mazkur Nizomning 17-bandi ikkinchi xatboshisi va 27-bandi uchinchi xatboshisida nazarda tutilgan hollarda, tanlov oʻtkazishga qayta eʼlon berish koʻrsatilgan muddat ichida komissiya qaroriga asosan amalga oshiriladi. 11. Agar qayta eʼlon berilgandan keyin tanlovda ishtirok etish uchun bitta talabgor qolgan boʻlsa, u muqobil nomzodsiz tanlovda ishtirok etishga qoʻyiladi. 12. Mazkur Nizomning 6-bandida belgilangan talablarga javob bermaganda va tanlovda ishtirok etish uchun ushbu Nizomning 7-bandida nazarda tutilgan tegishli hujjatlarni toʻliq hajmda taqdim qilmaganda, mazkur Nizomning 24, 36 va 38-bandlarida nazarda tutilgan asoslar mavjud boʻlgan taqdirda, shuningdek Toshkent shahri va Toshkent viloyatining davlat notarial idoralaridagi notarius lavozimiga oʻtkaziladigan tanlovda qatnashadigan talabgor Toshkent shahri va Toshkent viloyatida doimiy propiskaga ega boʻlmasa, talabgorga tanlovda ishtirok etish rad etiladi. 13. Tanlovda ishtirok etishi rad etilgan har bir talabgorga komissiya raisi tomonidan tegishli xulosa tasdiqlangandan keyin ikki kunlik muddatda komissiya masʼul kotibi tomonidan mazkur Nizomning 1a-ilovasiga muvofiq shaklda yozma xabarnoma yuboriladi. Tanlov oʻtkazishga qayta eʼlon berish toʻgʻrisida xulosa tasdiqlangan taqdirda, keyingi kundan kechiktirmay bu haqda talabgorlarga mazkur Nizomning 2-ilovasiga muvofiq shaklda yozma xabarnoma yuboriladi. 14. Tanlov tanlov oʻtkazish toʻgʻrisidagi xulosa tasdiqlangan kundan boshlab besh kundan soʻng, lekin oʻn besh kundan kechiktirmay oʻtkaziladi. Tanlov kuni haqida talabgorlarga tanlov oʻtkaziladigan kundan kamida besh kun oldin mazkur Nizomning 2a-ilovasiga muvofiq shaklda yozma xabarnoma yuboriladi. 15. Tanlovda ishtirok etishga qoʻyilgan talabgorlar roʻyxati tanlov oʻtkazilishidan besh kun oldin Oʻzbekiston Respublikasi Adliya vazirligining fuqarolarni qabul qilish xonasiga osib qoʻyiladi. 16. Tanlov komissiya tomonidan talabgorlarning kasbiy bilimlarini aniqlash maqsadida yozma-ogʻzaki ravishda oʻtkaziladi. 17. Agar tanlov kuni talabgorlarning barchasi kelmasa yoki talabgor (talabgorlar) kelmaganligi oqibatida bitta talabgor qolgan taqdirda, komissiya tanlov kunini kamida bir haftagacha boʻlgan muddatga kechiktirish toʻgʻrisida qaror qabul qiladi. Bu haqda tanlovda ishtirok etishga qoʻyilgan barcha talabgorlarga tanlov oʻtkazish joyi, sanasi va vaqti koʻrsatilgan yozma xabarnoma yuboriladi. Agar keyingi tanlov kuni ham talabgorlarning barchasi kelmasa yoki talabgor (talabgorlar) kelmaganligi oqibatida bitta talabgor qolgan taqdirda, komissiya tanlov oʻtkazishga qayta eʼlon berish toʻgʻrisida qaror qabul qiladi, mazkur Nizomning 11-bandida nazarda tutilgan holatlar bundan mustasno. 18. Tanlov barcha talabgorlar uchun bir yoʻla bir xonada oʻtkaziladi. Komissiya majlislarining xolisligi, odilligi va shaffofligini taʼminlash maqsadida tanlov jarayonida komissiya aʼzolari va talabgorlardan tashqari nodavlat notijorat tashkilotlari va fuqarolik jamiyatining boshqa institutlari vakillari (fuqarolarning oʻzini-oʻzi boshqarish organlari, Oʻzbekiston yoshlar ittifoqi va boshqalar) kuzatuvchi sifatida ishtirok etishi mumkin. 19. Komissiyaning masʼul kotibi mazkur Nizomning 7-bandida koʻrsatilgan hujjatlar asosida talabgorlar boʻyicha maʼlumot tayyorlaydi va komissiya aʼzolariga taqdim etadi. Komissiya majlisida masʼul kotib unda ishtirok etayotgan komissiya aʼzolarini hamda tanlovda ishtirok etishga qoʻyilgan talabgorlar roʻyxatini, shu jumladan tanlov kuni kelgan va kelmagan talabgorlarning roʻyxatini oʻqib eshittiradi. Shuningdek, masʼul kotib tanlov oʻtkazishning qisqacha mazmunini, shu jumladan mazkur Nizomning 23-bandida nazarda tutilgan talablarni tushuntiradi. 20. Tanlov oʻtkazish tartibi tushuntirilgandan soʻng, har bir talabgorga mazkur Nizomning 3-ilovasiga muvofiq shaklda tanlov varaqasi tarqatiladi. Har bir tanlov varaqasi tanlovda ishtirok etayotgan barcha komissiya aʼzolari tomonidan imzolangan boʻlishi shart. Tanlov varaqasining birinchi beti Oʻzbekiston Respublikasi Adliya vazirligining gerbli muhri bilan tasdiqlanadi. Komissiya aʼzolarining har biriga komissiyaning ushbu majlisida ishtirok etayotgan barcha talabgorlarni baholash uchun mazkur Nizomning 4-ilovasiga muvofiq shaklda bittadan baholash byulleteni beriladi. Baholash byulletenlari Oʻzbekiston Respublikasi Adliya vazirligining gerbli muhri bilan tasdiqlangan boʻlishi hamda mazkur Nizomning 5-ilovasiga muvofiq shakldagi komissiya aʼzolari roʻyxatiga imzo qoʻydirilgan holda tarqatilishi lozim. 21. Tanlov ijtimoiy, huquqiy va notariat sohasidagi beshta savolga yozma va ogʻzaki javob berish asosida oʻtkazilib, ularga tayyorlanish uchun toʻqson daqiqa vaqt ajratiladi. Savollar komissiya raisi va masʼul kotibining imzolari bilan tasdiqlangan boʻlishi lozim. 22. Savollarga yozma javoblar faqatgina tanlov varaqasiga yoziladi. Talabgorga javob yozish uchun tanlov varaqasi yetarli boʻlmagan taqdirda, unga qoʻshimcha tanlov varaqasi beriladi. 23. Cavollarga tayyorlanish jarayonida talabgorlarga quyidagilar taqiqlanadi: qonunchilik hujjatlaridan, maʼlumot beruvchi va maxsus adabiyotlardan har qanday turdagi texnika vositalaridan yoki boshqa materiallardan (maʼlumotlardan) foydalanish; boshqa talabgorlar bilan suhbatlashish; oʻz tanlov varaqasini topshirgunga qadar tanlov oʻtkazilayotgan xonadan tashqariga chiqish. Talabgorning mazkur qoidaga amal qilmasligi uni tanlovda qatnashishdan chetlashtirish uchun asos boʻladi. Ushbu holat komissiya majlisining bayonnomasida aks ettiriladi. 24. Agar talabgor uzrli sabablarsiz oʻz tanlov varaqasini topshirgunga qadar tanlovda qatnashishni davom ettirishdan bosh tortsa, u olti oy davomida keyingi tanlovlarga qoʻyilmaydi. Ushbu holat komissiya majlisining bayonnomasida aks ettiriladi. 25. Savollarga javob tayyorlab boʻlgan talabgor komissiyaga javob beradi. Komissiya aʼzolari ayrim javoblarni aniqlashtirish maqsadida savollar berishi mumkin. Komissiya aʼzolari baholash byulletenida talabgorning savollarga bergan javobini oʻn ballik tizimda baholaydi. Savollarga javob berib boʻlgan talabgorga oʻz tanlov varaqasini topshirgandan soʻng xonadan chiqishga ruxsat beriladi. 26. Baholash byulletenida ballarni hisoblab chiqish uchun komissiya aʼzolari orasidan 3 kishidan iborat hisoblash guruhi tuziladi. Hisoblash guruhi tomonidan baholash byulletenlaridagi ballar hisoblab chiqiladi. Hisoblash natijalari mazkur Nizomning 6-ilovasiga muvofiq shakldagi yigʻma baholash byulleteniga kiritiladi va komissiya aʼzolariga eʼlon qilinadi. 27. Tanlov natijasiga koʻra eng koʻp ball olgan talabgor tanlovda gʻolib deb topiladi. Gʻolib deb topilgan talabgorning balli tanlovda olinishi mumkin boʻlgan eng yuqori ballning 50 foizidan kam boʻlmasligi lozim. Eng koʻp ball toʻplagan talabgorning yoki mazkur Nizomning 11-bandida belgilangan asoslarga koʻra tanlovda ishtirok etgan talabgorning balli tanlovda olinishi mumkin boʻlgan eng yuqori ballning 50 foizidan kam boʻlsa, komissiya tanlov oʻtkazishga qayta eʼlon berish toʻgʻrisida qaror qabul qiladi. Notarius lavozimida ishlayotgan shaxs tanlovda ishtirok etib, tanlovda olinishi mumkin boʻlgan eng yuqori ballning 50 foizidan kam ball toʻplagan taqdirda egallab turgan lavozimiga noloyiq deb topiladi va u bilan tuzilgan mehnat shartnomasi qonun hujjatlarida belgilangan tartibda bekor qilinadi. 28. Ballar teng boʻlib qolganda, tanlov gʻolibi eng koʻp bir xil ball olgan talabgorlar orasidan ovoz berish yoʻli bilan aniqlanadi. Eng koʻp ovoz olgan talabgor tanlovda gʻolib deb topiladi. Ovozlar takroran teng boʻlib qolsa, komissiya raisining ovozi hal qiluvchi boʻlib hisoblanadi. 281. Tanlovda gʻolib deb topilmagan va olinishi mumkin boʻlgan eng yuqori ballning kamida 50 foizini toʻplagan talabgorlarga ularning roziligi bilan komissiyaning ushbu majlisi davomida tanlov oʻtkazilgan, biroq unda gʻolib aniqlanmagan, shuningdek mazkur Nizomda belgilangan tartibda ikki marta eʼlon berilgan, lekin ushbu boʻsh oʻringa birorta ham talabgor tanlovda ishtirok etmagan boshqa boʻsh notarius oʻrnida ishlash taklif etilishi mumkin. Ushbu bandning birinchi xatboshisida nazarda tutilgan talabgorlarga notariusning homiladorlik va tugʻish taʼtillariga, shuningdek, bolalarni parvarishlash taʼtillariga chiqish davrida uning oʻrnida vaqtincha notarius lavozimida ishlash taklif etilishi mumkin. Agar talabgor taklif etilgan boʻsh notarius oʻrnida ishlashga rozi boʻlsa, bu haqda komissiya majlisining bayonnomasida aks ettiriladi. 282. Soʻnggi olti oy davomida oʻtkazilgan tanlovlarda ketma-ket ikki marta ishtirok etib, ularning har birida olinishi mumkin boʻlgan eng yuqori ballning 50 foizidan kam ball toʻplagan talabgor ikkinchi tanlov oʻtkazilgan kundan boshlab olti oy davomida eʼlon qilingan tanlovlarga qoʻyilmaydi. 29. Tanlov oʻtkazish boʻyicha komissiya majlisida bayonnoma yuritiladi va u komissiya raisi, masʼul kotibi va tanlovda qatnashgan boshqa komissiya aʼzolari tomonidan imzolanadi. Bayonnomada quyidagilar koʻrsatilishi shart: tanlov oʻtkazish joyi va sanasi, tanlovning boshlanish va yakunlanish vaqti; tanlovda qatnashgan komissiya aʼzolarining roʻyxati; tanlovga kelgan va kelmagan talabgorlar roʻyxati; har bir talabgor tomonidan olingan savollar mazmuni; talabgor tomonidan savollarga javob bergan yoki javob bera olmaganligi toʻgʻrisidagi maʼlumotlar; ayrim javoblarni aniqlashtirish maqsadida komissiya aʼzolari tomonidan berilgan savollar va talabgorning unga javob bergan yoki javob bera olmaganligi toʻgʻrisidagi maʼlumotlar; baholash byulletenlaridagi ballarni hisoblash natijalari, shu jumladan har bir talabgor tomonidan toʻplangan ballar; tanlov gʻolibi mazkur Nizom talablariga koʻra ovoz berish yoʻli bilan aniqlangan boʻlsa — ovoz berish natijalari; tanlov oʻtkazish jarayoniga taalluqli boʻlgan boshqa maʼlumotlar; tanlov yakunlari boʻyicha komissiya qarori, shu jumladan tanlovda gʻolib deb topilgan talabgor; komissiya qarori ustidan shikoyat qilish tartibi. Talabgorlar tomonidan toʻplangan ballar, ovoz berish natijalari hamda komissiya qarori shu kunning oʻzida tanlovda ishtirok etgan talabgorlarga oʻqib eshittiriladi. tanlov varaqalari, baholash byulletenlari, komissiya aʼzolari roʻyxati hamda yigʻma baholash byulleteni majlis bayonnomasiga ilova qilinadi. 30. Komissiya majlisining bayonnomasi bir nusxada tuziladi. Tanlovdan soʻng uch kun ichida bayonnomadan koʻchirma tanlov gʻolibi bilan mehnat shartnomasini tuzish va uni notarius lavozimiga tayinlash toʻgʻrisidagi buyruq qabul qilish uchun adliya boshqarmasiga yuboriladi. Bayonnoma tanlov boʻyicha yigʻmajildga tikib qoʻyiladi. 31. Tanlovda gʻolib deb topilgan talabgor komissiya majlisida “Notariat toʻgʻrisida”gi Oʻzbekiston Respublikasi Qonunining 3-moddasiga asosan quyidagi mazmunda qasamyod qabul qiladi: “Notarius vazifasini halol va vijdonan bajarishga, Oʻzbekiston Respublikasining Konstitutsiyasi va qonunlariga qatʼiy rioya etishga tantanali qasamyod qilaman”. 32. Talabgor notarius qasamyodi matnini ovoz chiqarib oʻqiydi va talabgor toʻgʻrisidagi maʼlumotlar, qasamyod qabul qilingan sana va joy bayon etilgan tegishli hujjatni imzolaydi. Mazkur hujjat ham komissiya majlisining bayonnomasiga ilova qilinadi. 33. Tanlovda gʻolib deb topilgan talabgorning notarius qasamyodini qabul qilishdan bosh tortishi uning notarius lavozimiga tayinlanishdan voz kechishi deb hisoblanadi. 34. Komissiyaning tanlov yakunlari boʻyicha qabul qilgan qarori tanlovda gʻolib deb topilgan talabgor bilan mehnat shartnomasini tuzish va uni notarius lavozimiga tayinlashga asos boʻladi. Agar talabgor notariusning homiladorlik va tugʻish taʼtillariga, shuningdek, bolalarni parvarishlash taʼtillariga chiqishi davrida uning oʻrnida vaqtincha notarius lavozimida ishlash uchun tayinlangan boʻlsa, u bilan muddatli mehnat shartnomasi tuziladi va tegishli buyruq chiqariladi. 35. Tanlov gʻolibi bilan mehnat shartnomasini tuzish va uni notarius lavozimiga tayinlash Toshkent shahri boʻyicha Oʻzbekiston Respublikasi Adliya vazirligining, Qoraqalpogʻiston Respublikasi va viloyatlar boʻyicha esa tegishli adliya boshqarmasining buyrugʻi bilan amalga oshiriladi. Tanlov gʻolibi bilan mehnat shartnomasini tuzish va uni notarius lavozimiga tayinlash haqidagi buyruq komissiya bayonnomasidan koʻchirma olingan kundan boshlab uch kundan kechiktirmay chiqariladi. 36. Talabgor tanlovning har qanday bosqichida, shuningdek notarius lavozimiga tayinlash toʻgʻrisidagi buyruq qabul qilingunga qadar tanlovda ishtirok etishdan yoki notarius lavozimiga tayinlanishdan voz kechishga haqli. Buning uchun talabgor bevosita Oʻzbekiston Respublikasi Adliya vazirligiga yoki tegishli adliya boshqarmasiga ariza bilan murojaat etishi lozim. Bunday talabgorlar olti oy davomida keyingi tanlovlarga qoʻyilmaydi. Agar tanlovda gʻolib deb topilgan talabgor tanlov oʻtkazilgan kundan boshlab oʻn kun ichida tegishlicha Oʻzbekiston Respublikasi Adliya vazirligiga yoki adliya boshqarmasiga mehnat shartnomasini tuzish va notarius lavozimiga tayinlanish uchun murojaat qilmasa, bu holat notarius lavozimiga tayinlanishdan voz kechish deb hisoblanadi, kelmaganlik sababi uzrli deb topilgan hollar bundan mustasno. 37. Agar tanlovda gʻolib deb topilgan talabgor notarius lavozimiga tayinlash toʻgʻrisidagi buyruq qabul qilingunga qadar notarius lavozimiga tayinlanishdan voz kechsa, tanlovda mazkur talabgordan soʻng eng yuqori ball olgan talabgor komissiya qarori asosida notarius lavozimiga tayinlanadi. Bunda ushbu talabgor tanlovda olinishi mumkin boʻlgan eng yuqori ballning kamida 50 foizini toʻplagan hamda mazkur Nizomning 281-bandiga muvofiq boshqa boʻsh notarius oʻrniga tayinlanmagan boʻlishi lozim. 38. Mazkur Nizomning 17-bandi ikkinchi xatboshisiga muvofiq tanlov kuni kelmaganligi sababli tanlovda ishtirok etmagan talabgorlar bir yil davomida keyingi tanlovlarga qoʻyilmaydi, kelmaganlik sababi uzrli deb topilgan hollar bundan mustasno. 39. Oʻtkazilgan har bir tanlov boʻyicha materiallar ishchi organning alohida yigʻma jildida yuritiladi. 40. Tanlovni oʻtkazish bilan bogʻliq boʻlgan barcha hujjatlar har bir tanlov boʻyicha yigʻma jildlarga tikilgan holda Oʻzbekiston Respublikasi Adliya vazirligida (doimiy saqlanishi nazarda tutilgan komissiya qarori va bayonnomasidan tashqari) oʻn yil mobaynida saqlanadi. 41. Komissiya qarorlari ustidan sudga shikoyat qilinishi mumkin. 411. Tanlov oʻtkazish jarayoni videotasvirga olinishi va internet tarmogʻida toʻgʻridan toʻgʻri uzatilishi mumkin. 42. Mazkur Nizom talablarining buzilishida aybdor shaxslar qonun hujjatlarida belgilangan tartibda javobgarlikka tortiladi. ‎ ‎ Oʻzbekiston Respublikasi Adliya vazirligining muhri‎ ‎‎______________________________________ notarius lavozimiga tanlov boʻyicha ‎‎(notarius lavozimiga tanlov oʻtkazilayotgan davlat notarial idorasining nomi) ‎ ‎TANLOV VARAQASI‎ ‎Talabgorning (F.I.O.) __________________________________________________ ‎‎1-savol: _______________________________________________________________ ‎‎2-savol: _______________________________________________________________ ‎‎‎‎3-savol: _______________________________________________________________ ‎‎4-savol: _______________________________________________________________‎‎ ‎‎‎5-savol: _______________________________________________________________ ‎‎Javoblar: _____________________________________________________________ ‎‎Komissiya aʼzosi: _______‎ ‎‎Komissiya aʼzosi: ______‎ ‎‎Komissiya aʼzosi: ______‎ (imzo)‎ (imzo)‎ (imzo)‎ Komissiya aʼzosi: _______‎ Komissiya aʼzosi: ______‎ Komissiya aʼzosi: ______‎ (imzo)‎ (imzo)‎ (imzo)‎ Komissiya aʼzosi: _______‎ Komissiya aʼzosi: ______‎ Komissiya aʼzosi: ______‎ (imzo)‎ (imzo)‎ (imzo)‎ Komissiya aʼzosi: _______‎ Komissiya aʼzosi: ______‎ Talabgor: _____________‎ (imzo)‎ (imzo)‎ (imzo)‎ ‎ M.Oʻ. Oʻzbekiston Respublikasi Adliya vazirligi huzuridagi Oliy malaka komissiyasi aʼzosining BAHOLASh BYuLLETENI T/r Talabgorlarning F.I.O. Tanlov oʻtkazilayotgan davlat notarial idorasining nomi Qoʻyilgan ballar Komissiya aʼzosi: ________________________________ /__________/ (F.I.O.) (imzo) __________________________________________ (Oliy malaka komissiyasi raisining F.I.O., imzosi, sana) M.Oʻ. Oʻzbekiston Respublikasi Adliya vazirligi huzuridagi Oliy malaka komissiyasining ____-son majlisida ishtirok etgan komissiya aʼzolari ROʻYXATI T/r F.I.O. Lavozimi Oliy malaka komissiyasi majlisiga kelganligi haqida imzo Baholash byulletenini olganligi haqida imzo 1. 2. 3. 4. 5. 6. 7. 8. 9. 10. 11.